Eläinoikeuspuolue

Eläinoikeuspuolue (), lyhenne EOP, on vuonna 2015 perustettu ja vuosina 2016–2023 ja uudelleen lokakuusta 2024 lähtien puoluerekisterissä ollut suomalainen puolue.

Eläinoikeuspuolue määrittelee itsensä poliittisena toimijana, jonka tavoitteena on tehdä Suomesta kaikkien eläinten yhteiskunta, edistää lajista riippumatonta oikeudenmukaisuutta ja lopettaa eläinten käyttäminen tuotantovälineinä, ravintona, viihdykkeinä ja asusteina.http://www.eop.fi Puolueen manifesti on visio kaikkea elämää kunnioittavasta yhteiskunnasta,http://www.eop.fi/fi/manifesti/  josta linjataan tarkemmin puolueohjelmissa.http://www.eop.fi/fi/puolueohjelma/ 

 Puolueen periaatteet ja toimintahistoria 
Eläinoikeuspuolue (EOP) merkittiin yhdistysrekisteriin 19.3.2015. Sääntöjensä mukaisesti EOP:n tarkoituksena on valtakunnallinen poliittinen ja valtiollinen vaikuttaminen ihmisten sekä eläinten oikeudenmukaisen kohtelun takaamiseksi. Puolueen toiminnan lähtökohtana on ajatus siitä, että ihmisten ja muiden eläinten kohtelussa on noudatettava samoja oikeudenmukaisuusperiaatteita, minkä vuoksi eläinten ja niiden luonnollisten elinympäristöjen hyväksikäyttö ja riisto on väärin.

Eläinoikeuspuolue määrittelee toimintansa ja politiikkansa arvoperustaksi kestävyyden, oikeudenmukaisuuden ja elämän.

Puoluepoliittisten tavoitteiden saavuttaminen edellyttää Suomessa 5 000 kannattajakortin keräämistä vuoden aikana virallisen puolueen rekisteröimiseksi. EOP:n toiminta keskittyi 2015−2016 tarvittavan kannattajakorttimäärän kokoamiseen. Yhdistys aloitti 23.5.2015 rekisteröintikampanjan, joka keskittyi sosiaalisen median ohella Turun, Helsingin, Porin ja Tampereen seudulle. Yhdistys jätti rekisteröitymishakemuksen poliittiseksi puolueeksi oikeusministeriölle heinäkuussa 2016, ja oikeusministeriö hyväksyi hakemuksen 20.9.2016.

EOP julkaisi maaliskuussa 2015 manifestin, jossa yhdistys toi esille pitkän aikavälin vision kaikkia eläimiä kunnioittavasta yhteiskunnasta. Tammikuussa 2016 puolueen puheenjohtaja edusti eläinoikeusliikettä Ylen Perjantai-ohjelman suorassa televisiolähetyksessä vastaväittäjänään keskustan kansanedustaja Anne Kalmari.

 Puolueen hallitus ja paikallistoiminta  

Aloitteen puolueen perustamisesta tekivät Tarja Benaouda ja Kristina Labart-Bergestad, joita motivoi pettymys Vihreän liiton toimintaan ja tavoitteisiin sekä ruotsalaisen eläinoikeuspuolueen Djurens Partin onnistunut perustaminen. Puolueen puheenjohtajana toimii Jaakko Perttunen, ensimmäisenä varapuheenjohtajana Kapa Monola-Lemière ja toisena varapuheenjohtajana Heini Niinimäki.

Eläinoikeuspuolueella on paikallistoimintaa Helsingissä, Tampereella ja Porvoossa.http://www.eop.fi/fi/puolueosastot/ 

 Kansainväliset yhteydet 

Eläinoikeuspuolueella on alankomaalaisen Eläinpuolueen kautta tiiviit suhteet koko kansainväliseen eläinpuolueiden verkostoon. EOP on aktiivisesti mukana Animal Politics Foundation -kattojärjestön toiminnassa.

Vaalimenestys
Kuntavaalit

 Vuosi  Valtuustopaikat  Äänimäärä  Ääniosuus  Lähde 2017  0  1 795  0,07 %  Tulos puolueittain vaalit.fi. Viitattu 6.7.2017. 2021  0  1 761  0,1 %  Tulos puolueittain vaalit.fi. Viitattu 14.6.2021. 2025  0  546  0,02 %  Tulos puolueittain vaalit.fi. Viitattu 6.5.2025.

Eduskuntavaalit

 Vuosi  Kansanedustajat  Äänimäärä  Ääniosuus  Lähde 2019  0  3 378  0,1 %   vaalit.fi. Viitattu 29.4.2019. 2023  0  3 107  0,1 %  

Europarlamenttivaalit

 Vuosi  MEPit  Äänimäärä  Ääniosuus  Lähde 2019  0  2 917  0,2 %   vaalit.fi. Viitattu 25.4.2021.

Aluevaalit
 Vuosi  Paikat  Äänimäärä  Ääniosuus  Lähde 2022  0  493  0,0 %  https://vaalit.yle.fi/av2022/fi/tulospalvelu/#party-results-section 2025  0  1 455  0,1 %  https://tulospalvelu.vaalit.fi/AV-2025/fi/tulos_kokomaa.html

 Lähteet 

 Aiheesta muualla 
 Eläinoikeuspuolue

Luokka:Suomen vasemmistopuolueet
Luokka:Suomen rekisteröidyt puolueet
Luokka:Eläinten oikeudet